Dato:21/11-21

**Referat fra bestyrelsesmøde i Ærø Rideklub**

1. Opsamling fra sidst og siden sidst.
2. Referat fra bestyrelsesmøde 14/10-21 blev godkendt (B).
3. Der blev holdt et velafviklet stævne af Ditte og hjælpere i weekenden uge 46. Der var 75 starter og en rigtig god stemning. Det blev også bemærket at der huserer et rigtig godt fællesskab blandt rytterne og alle bliver bakket godt op af hinanden (O).
4. Ditte har dog meldt at hun ikke vil afholde flere stævner. Sara-Louise suppleret med Lotte vil prøve at sætte sig ind i, hvordan stævner fremadrettet kan afholdes (B).
5. Heste: økonomi, pasning og sundhed – arbejdsgangen bør optimeres, så vi får en mere hestekyndig på banen (den rolle Arne Thygesen var tiltænkt). Der ligger ikke en løsning lige for. Diana vil forsøge at gribe ad hoc efter bedste evne indtil en bedre løsning dukker op (O).
6. Information fra rideklubben skal ikke kun gå gennem facebook. Vi skal bruge vores hjemmeside mere aktivt. Natascha og Diana skal oplæres til at opdatere den løbende. Det kan dog blive en udfordring ifht om N har disponible timer til det (O).
7. Andet: De sidste oplysninger til banken mangler og der skal styr på bestyrelsens børneattester. Maria vil være tovholder på børneattester. Rideklubben har deltaget i en filmproduktion for Ærø Turistforening som eksempel på hvad man kan lave på Ærø i vinterhalvåret (O).
8. Økonomi:
	1. Ditte har sidste weekend overleveret forretningen til Lotte. Ditte ville lige færdiggøre nogle ting i administrationssystemet i den kommende weekend. Lotte vil herefter eksperimentere lidt med administrationsdelen for at lære systemet at kende og en mindre task force af bestyrelsen vil sætte sig sammen i dec. om indkaldelse af restancer (O).
	2. Lotte har ligeledes fået overdraget klubbens e-mail fra Ditte (O).
	3. Bestyrelsen har vedtaget en prisjustering på ydelser og retningslinjer for afregning som vil træde i kraft 1/1-22 (Justering fremgår af bilag) (B).
9. Handicapridning

Natascha er indtil videre ny hjælper pr. 1/11. Det betyder at alle hendes timer stort set er brugt. Om N kan godkendes som hjælper besluttes af Regionen. Vi afventer endelig stillingtagen (B).

1. Turistridning

Qua Nataschas timer stort set er brugt og hun mangler at afvikle noget ferie er det besluttet at lukke for turistridning resten af året. Hvis turistridningen åbner igen vil det være i en lidt mere styret form. Tilmelding vil kun kunne ske via sms, der vil blive samlet til hold på faste tidspunkter og det vil være en højere pris hvis det kun er en rytter der rider (B).

1. Medlemsnyt

Bestyrelsen vil sende et medlemsnyt ud i forbindelse beslutningen om prisstigninger, samt præsentere den ny bestyrelse og de aktiviteter vi indtil videre har været med til at igangsætte.: Diana skriver om partsopgaver og prisjustering, Maria om bestyrelsen, Lotte om stævner, Linda om andre aktiviteter fx loppemarked (B).

1. Velkomstfolder

Vi vil gerne udarbejde en velkomstfolder, Og Maria vil hjælpe med opsætning. Opgaven ligger i pipelinen for det nye år (O).

1. Andre hængepartier: udelys: har fået udsættelse hos friluftsrådet til 1. juni 2022 for afrapportering, læskure: Tanja vil hjælpe med fundraising til skue på de folde som mangler, ridebund i hallen trænger til nyt flis: afventer beslutning til vi har fået overblikover vores økonomi (O).
2. Indkøber: Sara-Louise vil påtage sig rolle som fast indkøber af fornødenheder som kaffe, toiletpapir o.l. (B).
3. Julearrangementer: Den 11-12 dec. vil Linda sammen med Natascha og evt andre arrangere et julearrangement for rideskolens elever (B). Det årlige juleoptog plejer at ligge sidste weekend inden jul. Ebbe, som plejer at køre kanen forrest i optoget og stå for juleoptoget, siges desværre at være for syg. Diana vil høre med Henning, om han kan finde ud af noget med juleoptog, hvis det skal gennemføres i år. Hvis juleoptoget bliver gennemført i år skal rytteren selv stille med sin trækker. Der skal være trækker på alle heste (O).
4. evt.: Der er blevet spurgt til, hvem der vasker klude til rytterstuen. Indtil videre har Henning gjort det (O). Der er blevet spurgt til om parts arbejdet kan lettes lidt – især for morgenvagten. Det er især det at lægge dækkener på alle de opstallede heste, som er tidskrævende og for nogle utrygt, da det er heste, man ikke kender særlig godt. Vi har forhørt os hos Kirsten Warming. Hun siger, at nye Goretex dækkener er gode nok til at hesten kan beholde det på om natten i stalden og hos hende beholder alle heste deres dækkener på. Vi vil stikke følere ud og evt. beslutte på et senere tidspunkt om det er en service vi vil opretholde (O).

Bilag: Retningslinjer og prisjustering på ydelser

Bestyrelsen har gennemgået rideklubbens udgifter og indtægter i store træk. Rideskolens økonomi hænger pt ikke sammen i sin grundøkonomi. I kraft af Handicapridning, turistridning samt diverse tilskud og private donationer er det alligevel gået indtil videre. Men vi kan ikke være sikker på, at disse bidrag fortsætter, og vi har samtidig en gæld, som der ikke bliver afdraget nok på. Der tilsidesættes heller ikke økonomi til afskrivning af bygninger og andet materiel. Herudover er mange omkostninger i forhold til at drive rideskole steget over en årrække, mens prisen på rideskolens ydelser har været konstant. Den ny bestyrelse må samtidig sande, at der har været rod i opkrævningerne over de sidste min. 2 år og mange ryttere står i restance. Det er håbet, men nok ikke realistisk at kræve alle restancer hjem.

Sidste vinter (2021) besluttede den forrige bestyrelse at nedsætte prisen for opstaldning betydeligt, som en kampagne for at se, om man kunne trække flere til. Det har ikke været tilfældet.

|  |  |  |  |
| --- | --- | --- | --- |
| Priser for ydelser pr. måned i Ærø rideklub |  |  |  |
| **ydelse** | **kampagne** |  **pris nu** | **pris efter 1/1-22** |
| boksleje inkl fold og roepiller | 400 | 1200 | 1200 |
| strøelse |  | 250 |  200 |
| halm/wrap |  | 300 |  300 |
|  |   |   |   |
| holdundervisning  |  | 300 | 350 |
| halvpart  |  | 750 | 800 |
| halv enetime |  | 480 | 500 |
| halv enetime Mio |  | 700 | 750 |
| spring |  | 450 | 450 |
| Banekort måned |  | 200 | 200 |
| Banekort halvårs kort |  | 800 | - |
| Banekort årskort |  | - | 1200 |

Man kan starte til holdundervisning til 1. første i en måned. Der kan forinden modtages 1 gratis prøvetime. Undervises 3, 4 eller 5 elever af Natascha, undervises der 1 time. Er der 2 på holdet undervises i 30 min for samme pris. Der faktureres for det samme beløb månedsvis (undtagen juli (gælder dog ikke partridning)) uanset afbud fra elev eller undervisers side. Hvis underviser aflyser og det ikke er pga ferie, vil der så vidt det er muligt blive forsøgt at finde en erstatningstime, men det kan ikke garanteres. Undervisning kan af eleven opsiges med 30 dages varsel. Der skal dog betales for hele den indeværende måned.

Som noget nyt vil vi indføre et obligatorisk introduktionskursus til 250 kr, før man kan begynde undervisning. Tidspunktet aftales med underviseren. Det indebærer et opsadlingskursus for eleven og dens voksne, samt rundvisning i stalden og gennemgang af rideskolens reglement. Er eleven startet igen indenfor 1 år efter en pause kan introduktionskurset undlades, såfremt man tidligere har deltaget i et introduktionskursus.

I Springundervisning kan der være op til 4 ryttere på et spring hold. Hvis en 5. rytter er på holdet udvides undervisningstiden 15 min. Der kan ikke være mere end 5 på et hold. Der vil ikke ske prisstigning for spring, da det nu er lagt ud til rytterne at sætte spring op og rydde igen bagefter.

Banekort kan fremover kun købes pr måned eller som årskort.